CELEX: 32015R0917
Language: lt
Date: 2015-06-15 00:00:00
Title: 2015 m. birželio 15 d. Komisijos įgyvendinimo reglamentas (ES) 2015/917, kuriuo iš dalies keičiamos Reglamento (ES) Nr. 206/2010, kuriuo nustatomi trečiųjų šalių, teritorijų arba jų dalių, iš kurių į Europos Sąjungą leidžiama įvežti tam tikrus gyvūnus ir šviežią mėsą, sąrašai ir veterinarijos sertifikatų reikalavimai, I priedo nuostatos dėl Bangladešo (Tekstas svarbus EEE)

16.6.2015   
               
               
                  LT
               
               
                  Europos Sąjungos oficialusis leidinys
               
               
                  L 149/11
               
            KOMISIJOS ĮGYVENDINIMO REGLAMENTAS (ES) 2015/917
      2015 m. birželio 15 d.
      kuriuo iš dalies keičiamos Reglamento (ES) Nr. 206/2010, kuriuo nustatomi trečiųjų šalių, teritorijų arba jų dalių, iš kurių į Europos Sąjungą leidžiama įvežti tam tikrus gyvūnus ir šviežią mėsą, sąrašai ir veterinarijos sertifikatų reikalavimai, I priedo nuostatos dėl Bangladešo
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2004 m. balandžio 26 d. Tarybos direktyvą 2004/68/EB, nustatančią gyvūnų sveikatos taisykles, reglamentuojančias tam tikrų kanopinių gyvūnų importą į ir tranzitą per Bendriją, iš dalies keičiančią direktyvas 90/426/EEB ir 92/65/EEB ir pakeičiančią Direktyvą 72/462/EEB (1), ypač į jos 3 straipsnio 1 dalies pirmą ir antrą pastraipas,
      kadangi:
      
                  (1)
               
               
                  Direktyvoje 2004/68/EB nustatyti, inter alia, gyvų kanopinių gyvūnų importo į Sąjungą ir vežimo per ją tranzitu gyvūnų sveikatos reikalavimai. Pagal tuos reikalavimus gyvus kanopinius gyvūnus importuoti į Sąjungą ir vežti per ją tranzitu leidžiama tik iš tų trečiųjų šalių, kurios yra įtrauktos į Komisijos sudarytą sąrašą;
               
            
                  (2)
               
               
                  Komisijos reglamente (ES) Nr. 206/2010 (2) nustatytos, inter alia, gyvų kanopinių gyvūnų, kurie vežami iš patvirtintų įstaigų, institutų arba centrų arba yra jiems skirti ir kuriuos turi leisti įvežti atitinkama paskirties valstybė narė, siuntų įvežimo į Sąjungą sąlygos. To reglamento 3a straipsnio 1 dalies b punkte nurodyti trečiųjų šalių, teritorijų arba jų dalių, iš kurių tokių gyvūnų siuntos gali būti įvežamos į Sąjungą, sąrašai;
               
            
                  (3)
               
               
                  Reglamente (ES) Nr. 206/2010 nustatyta, kad valstybės narės turi leisti įvežti į savo teritoriją tokias siuntas tik jei susijusi valstybė narė atliko pavojaus gyvūnų sveikatai, kurį kiekviena siunta gali kelti, įvertinimą ir trečioji šalis yra įtraukta į vieną iš 3a straipsnio 1 dalies b punkte nurodytų sąrašų;
               
            
                  (4)
               
               
                  Kipras Augalų, gyvūnų, maisto ir pašarų nuolatinio komitete pranešė Komisijai ir kitoms valstybėms narėms, kad norėtų leisti įvežti vieną gyvų Elephas ssp. rūšies gyvūnų siuntą iš Bangladešo patvirtintos įstaigos, instituto arba centro į Kipro patvirtintą įstaigą, institutą arba centrą;
               
            
                  (5)
               
               
                  Kipras atliko pavojaus gyvūnų sveikatai, kurį ta konkreti siunta gali kelti, įvertinimą, be to, jis įvertino, ar Bangladešo įstaiga, centras arba institutas tenkina Reglamento (ES) Nr. 206/2010 3c straipsnio 2 dalyje nustatytas sąlygas, ir gavo teigiamus rezultatus;
               
            
                  (6)
               
               
                  Bangladešas nėra įtrauktas į nė vieną iš Reglamente (ES) Nr. 206/2010 3a straipsnio 1 dalies b punkte nurodytų sąrašų kaip trečioji šalis, iš kurios tokių gyvūnų siuntos gali būti įvežamos į Sąjungą, todėl Kipras paprašė įtraukti Bangladešą į Reglamento (ES) Nr. 206/2010 I priedo 1 dalyje pateiktą trečiųjų šalių, teritorijų arba jų dalių sąrašą, kad galėtų leisti įvežti gyvus Elephas ssp. rūšies gyvūnus iš Bangladešo patvirtintos įstaigos, instituto arba centro į Kipro patvirtintą įstaigą, institutą arba centrą;
               
            
                  (7)
               
               
                  atsižvelgiant į gyvūnų sveikatos padėtį Bangladeše, pavojaus gyvūnų sveikatai, susijusio su konkrečia siunta, įvertinimą ir į tai, kad patvirtinta įstaiga, institutas arba centras tenkina Sąjungos sąlygas, leidimas turėtų būti taikomas tik Bangladešo teritorijos daliai;
               
            
                  (8)
               
               
                  todėl tikslinga iš dalies pakeisti Reglamento (ES) Nr. 206/2010 I priedo 1 dalyje pateiktą trečiųjų šalių, teritorijų arba jų dalių sąrašą ir ribotam laikotarpiui į jį įtraukti Bangladešui skirtą įrašą, kad būtų galima leisti įvežti tik gyvus Elephas ssp. rūšies gyvūnus iš Bangladešo patvirtintos įstaigos, instituto arba centro į Kipro patvirtintą įstaigą, institutą arba centrą;
               
            
                  (9)
               
               
                  Reglamento (ES) Nr. 206/2010 I priedo 1 dalis turėtų būti atitinkamai iš dalies pakeista;
               
            
                  (10)
               
               
                  Kipro prašymas susijęs tik su viena konkrečia siunta, todėl leidimas turėtų būti suteiktas tik ribotam laikotarpiui, kad būtų leidžiama įvežti į Kiprą tą konkrečią gyvų Elephas ssp. rūšies gyvūnų siuntą;
               
            
                  (11)
               
               
                  šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
               
            PRIĖMĖ ŠĮ REGLAMENTĄ:
      1 straipsnis
      Reglamento (ES) Nr. 206/2010 I priedo 1 dalyje prieš Kanadai skirtą įrašą įterpiamas Bangladešui skirtas įrašas:
      
         
                     „BD – Bangladešas (******)
                     
                  
                  
                     BD-0
                  
                  
                     Čitagongo safario parko (Chittagong Safari Park) teritorija
                  
                  
                     TRE-A (*******)
                     
                  
                  
                      
                  
                  
                      
                  
               
      2 straipsnis
      Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
      Jis taikomas iki 2015 m. rugpjūčio 17 d.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2015 m. birželio 15 d.
         
            
               Komisijos vardu
            
            
               Pirmininkas
            
            Jean-Claude JUNCKER
         
      
      
         (1)  OL L 139, 2004 4 30, p. 321.
      
         (2)  2010 m. kovo 12 d. Komisijos reglamentas (ES) Nr. 206/2010, kuriuo nustatomi trečiųjų šalių, teritorijų arba jų dalių, iš kurių į Europos Sąjungą leidžiama įvežti tam tikrus gyvūnus ir šviežią mėsą, sąrašai ir veterinarijos sertifikatų reikalavimai (OL L 73, 2010 3 20, p. 1).
      
         (******)  Šis įrašas galioja iki 2015 m. rugpjūčio 17 d.
      
         (*******)  Tik gyvi Elephas ssp. rūšies gyvūnai iš Bangladešo patvirtintos įstaigos, instituto arba centro į Kipro patvirtintą įstaigą, institutą arba centrą.“